b'\n_START_ARTICLE_\nGaspard de Prony\n_START_SECTION_\nBiografia\n_START_PARAGRAPH_\nNasqu\xc3\xa9 a Chamelet, Baujolais, Fran\xc3\xa7a i mor\xc3\xad a Asni\xc3\xa8res-sur-Seine. Va ser Enginyer en cap a l\'\xc3\x89cole Nationale des Ponts et Chauss\xc3\xa9es. El 1791, de Prony endeg\xc3\xa0 la tasca de produir taules logar\xc3\xadtmiques i trigonom\xc3\xa8triques per al Cadastre franc\xc3\xa8s. Aquest esfor\xc3\xa7 era una conseq\xc3\xbc\xc3\xa8ncia de la voluntat uniformadora dels mesuraments de la Revoluci\xc3\xb3 francesa._NEWLINE_Inspirat per l\'obra d\'Adam Smith de Prony va dividir el treball per a elaborar les taules de logaritmes A dalt de lajerarquia va situar els cient\xc3\xadfics i els matem\xc3\xa0tics i a la base hi havia 90 "computadors" humans que simplement seguinles instruccions." Aquestes taules no es van publicar completament i, malgrat el seu prestigi, no van tenir un \xc3\xbas pr\xc3\xa0ctic. Va col\xc2\xb7laborar amb el seu col\xc2\xb7lega Pierre Simon Girard en l\'edici\xc3\xb3 del Dictionaire des Ponts et Chaus\xc3\xa9es._NEWLINE_El fre de Prony (1821) va ser un dels invents m\xc3\xa9s importants fets per de Prony, aquest aparell mesurava l\'actuaci\xc3\xb3 de m\xc3\xa0quines i de motors. Tamb\xc3\xa9 va ser el primer a proposar un p\xc3\xa8ndol reversible per mesurar la gravetat el qual va ser inventat el 1817 per  Henry Kater._NEWLINE_El seu m\xc3\xa8tode per la conversi\xc3\xb3 de corbes sinusoidals i exponencials en un sistema d\'equacions lineals s\'anomena M\xc3\xa8tode de Prony.\n_START_SECTION_\nDistincions\n_START_PARAGRAPH_\nProny va ser membre i finalment President de l\'Acad\xc3\xa8mia francesa de Ci\xc3\xa8ncies. El 1810 va ser elegit membre estranger de la Reial Acad\xc3\xa8mia Sueca de Ci\xc3\xa8ncies'